EkBass/fiwiki-20250220-pages-articles huggingface dataset:
Marsha Blackburn

Marsha Blackburn (s. 6. kesäkuuta 1952) on yhdysvaltalainen republikaanisen puolueen poliitikko. Hän on valmistunut Mississippin osavaltionyliopistosta. Blackburn istui vuosina 2003-2019 Yhdysvaltain edustajainhuoneessa Tennesseen 7. vaalipiiristä, ja oli ehdolla Tennesseen senaattoriksi välivaaleissa 2018. Hän voitti paikan ja aloitti työt senaattorina 3. tammikuuta 2019. == Lähteet == Luokka:Yhdysvaltain senaatin jäsenet Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1952 syntyneet Luokka:Elävät henkilöt
Kyknos

Kyknos ( 'joutsen') viittaa kreikkalaisessa mytologiassa neljään eri henkilöön. ==Areen poika== Kyknos oli Areen ja Pelopeian poika. Makedonialainen Kyknos oli niin verenhimoinen ja julma, että hän suunnitteli rakentavansa isälleen temppelin tappamiensa ohikulkijoiden pääkalloista ja luista. Rakennustyöt jäivät kuitenkin kesken Kyknoksen kohdattua Herakleen. Haluten miellyttää isäänsä hän haastoi tämän taisteluun toivoen voivansa lisätä myös tämän luut temppeliinsä ajattelematta ollenkaan, että Herakles oli päihittänyt hänen isänsä taistelussa. Areen kuultua heidän kohtaamisestaan hän raivostui ja riensi välittömästi auttamaan poikaansa. Hänet kuitenkin pysäytti Pallas Athene, joka neuvoi häntä odottamaan ja kuulemaan, mitä moirilla, kohtalottarilla, oli varattuna Kyknosta varten. Nämä kertoivatkin, että Kyknos saisi surmansa taistelussa, ellei sankaria tapettaisi aiemmin. Nämä sanat, jotka oli tarkoitettu pysäyttämään Ares menemästä auttamaan poikaansa, itse asiassa vain ruokkivat hänen vihaansa. Ares laskeutui maan päälle auttamaan poikaansa ja alkoi taistella Herakleen kanssa. Juuri kun hän oli iskemäisillään tätä, Pallas Athene ilmestyi ja torjui hänen lyöntinsä, jolloin Herakles onnistui haavoittamaan häntä reiteen ja sai Areen pakenemaan takaisin Olympos-vuorelle. Kyknos jäi kohtalon armolle ja sai surmansa niin kuin oli ennustettu, eikä hänen temppelinsä koskaan valmistunut. ==Stheneloksen poika== Kyknos oli Faethonin erittäin hyvä ystävä. Faethonin menetettyä isänsä Helioksen auringonvaunujen hallinnan Zeus joutui tappamaan tämän salamaniskulla pelastaakseen maailman. Kyknos yritti etsiä ystävänsä Eridanosjokeen pudonnutta ruumista uudelleen ja uudelleen, jolloin jumalat muuttivat tämän joutseneksi päästääkseen hänet murheestaan. ==Apollonin poika== Kyknos oli Apollonin ja Hyrien poika, jota Fyllios rakasti. Osoittaakseen rakkauttaan Fyllios lahjoitti tälle erilaisia eläimiä, mutta lopulta kyllästyttyään siihen, ettei saanut rakkaudelleen vastakaikua, hän kieltäytyi luovuttamasta kesytettyä härkää, jota Kyknos himoitsi. Tästä katkeroituneena Kyknos tiuskaisi Fyllioksen vielä toivoneen tehneensä niin, ja astui kallion kielekkeeltä alas. Kesken pudotusta hänet kuitenkin muutettiin joutseneksi.Ovidius: Muodonmuutoksia ix: 371-381 (engl. käännös). ==Poseidonin poika== Kyknos oli Poseidonin ja nymfi Kalyken poika. Kalastajat nimesivät hänet Kyknokseksi, koska löytäessään lapsen rannalta joutsenet kiertelivät hänen ympärillään. Uskoen toisen vaimonsa ja erään huilunsoittajan panettelua hän antoi laittaa molemmat lapsensa ensimmäisestä liitostaan, Teneen ja Hemithean, ruuheen merelle, joka rantautui Tenedokseen (Bozcaada), jonka kuningas Teneestä myöhemmin tuli. Valheen paljastuttua Kyknos antoi kivittää huilunsoittajan ja haudata vaimonsa elävältä. Myöhemmin Kyknos ja hänen isänsä osallistuivat Troijan sotaan. Sen aikana Akhilleus surmasi Kyknoksen kuristamalla tämän kypärän hihnalla, koska Poseidonin lapsena häntä ei voitu surmata miekalla eikä keihäällä. ==Lähteet== Luokka:Kreikkalainen mytologia
Stephanie Herseth Sandlin

Stephanie Herseth Sandlin (s. 3. joulukuuta 1970) on yhdysvaltalainen juristi ja demokraattisen puolueen poliitikko. Hän toimi 1. kesäkuuta 2004 – 3. tammikuuta 2011 Yhdysvaltain edustajainhuoneen jäsenenä Etelä-Dakotasta. Hän seurasi Bill Janklowia tämän erottua rikostuomionsa seurauksena. Sandlin syntyi Houghtonin seudulla Etelä-Dakotassa ja on valmistunut Georgetownin yliopistosta. Hänet tunnettiin nimellä Stephanie Herseth ennen hänen avioliittoaan poliitikko Max Sandlinin (s. 1952) kanssa 31. maaliskuuta 2007. Toimiessaan edustajainhuoneen jäsenenä Sandlin oli Yhdysvaltain kongressin nuorin naisjäsen. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1970 syntyneet Luokka:Elävät henkilöt
Mark Donohue

Mark Donohue (18. maaliskuuta 1937 Summit, New Jersey, Yhdysvallat – 19. elokuuta 1975 Graz, Steiermark, Itävalta) oli yhdysvaltalainen kilpa-ajaja. == Ura == Jo nuoruudessaan Donohue tapasi Roger Pensken, jonka kanssa hän päätyi tekemään yhteistyötä ja ajoi tämän tallissa monissa eri kilpasarjoissa. Hän menestyi hyvin pohjoisamerikkalaisissa sarjoissa, kuten Trans Am -sarjassa, Can-Am -sarjassa ja NASCARissa, kunnes siirtyi kokeilemaan Formula 1:iä Pensken tukemana vuonna 1971 ja ajoi Kanadan GP:ssä kolmanneksi. Donohue kuitenkin palasi nopeasti takaisin Amerikaan, jossa voitti Indianapolis 500:n 1972 ja IROC-mestaruuden 1974. Donohue kuitenkin palasi Penske Racingin mukana yrittämään uudelleen läpimurtoa Formula 1:ssä. Yritys päättyi surullisesti 1975 Itävallan GP:ssä Donohuen menetettyä autonsa hallinnan. Hän löi päänsä ulosajossa, vaipui seuraavana päivänä koomaan ja kuoli. ===F1-tulokset=== Vuosi Talli Valmistaja Moottori 1 2 3 4 5 6 7 8 9 10 11 12 13 14 15 Sijoitus Pisteet Penske-White Racing McLaren M19A Ford V8 RSA ESP MON NED FRA GBR GER AUT ITA CAN 3 USA DNS 16. 4 Penske Cars Penske PC1 Ford V8 ARG BRA RSA ESP BEL MON SWE NED FRA GBR GER AUT ITA CAN 12 USA Kesk. - 0 Penske Cars Penske PC1 Ford V8 ARG 7 BRA Kesk. RSA 8 ESP Kesk. MON Kesk. BEL 11 SWE 5 NED 8 FRA Kesk. 15. 4 Penske Cars March 751 Ford V8 GBR 5 GER Kesk. AUT DNS ITA USA 15. 4 ==Kunnianosoitukset== Donohue on valittu useaan moottoriurheilun kunniajäsengalleriaan. Hänet valittiin International Motorsports Hall of Fameen 1990, Motorsports Hall of Fame of Americaan 1990 ja Sports Car Club of Americaan eli SCCA:aan 2006. ==Lähteet== == Aiheesta muualla == Luokka:Formula 1 -autoilussa surmansa saaneet kuljettajat Luokka:Yhdysvaltalaiset Formula 1 -kuljettajat Luokka:Vuonna 1937 syntyneet Luokka:Vuonna 1975 kuolleet
Jules Dassin

Jules Dassin (am. engl. ['dʒuːls 'dæsɪn],Näin kertojana toimiva amerikkalaistuottaja Marc Hellinger ääntää nimen elokuvan Alaston kaupunki (1948) alussa. alk. Julius Dassin, 18. joulukuuta 1911 Middletown, Connecticut Yhdysvallat – 31. maaliskuuta 2008 Ateena, Kreikka) oli yhdysvaltalainen elokuvaohjaaja. Hänet tunnetaan parhaiten 1940-luvulla tekemistään film noir -elokuvista. Dassin oli joutumaisillaan epäamerikkalaisen toiminnan komission kuulusteltavaksi, mutta lähti Eurooppaan. Dassin työskenteli Ranskassa ja asui viime vuotensa Ateenassa. Hän oli naimisissa Melina Mercourin kanssa. Heidän yhteinen elokuvansa Ei koskaan sunnuntaisin oli ehdokkaana kahden Oscarin ja Bafta-palkinnon saajaksi. Dassinin isä oli venäjänjuutalainen parturi. Hänen poikansa Joe Dassin (1938–1980) oli tunnettu ranskalainen laulaja. == Filmografia == *Niin tapahtui Pariisissa (Reunion in France) 1942, Yhdysvallat *Cantervillen kummitus (Canterville Ghost), 1944, Yhdysvallat *Two Smart People, 1946, Yhdysvallat *Raakaa voimaa (Brute Force), 1947, Yhdysvallat *Alaston kaupunki (The Naked City), 1948, Yhdysvallat *Varkaiden markkinat (Thieves' Highway), 1949, Yhdysvallat *Suurkaupungin laki (Night and the City), 1950, Yhdysvallat, Yhdistynyt kuningaskunta *Rififi (Du Rififi chez les hommes), 1955, Ranska *Ikuinen vaellus (Celui qui doit mourir), 1957, Ranska, Italia *Laki (La Loi), 1958, Ranska *Ei koskaan sunnuntaisin (Ποτέ Την Κυριακή), 1960, Kreikka *Fedra (Phaedra), 1962, Kreikka, Yhdysvallat *Topkapi, 1964, Yhdysvallat *22.30 kesäiltana (10:30 P.M. Summer), 1966, Yhdysvallat *Kiristyvä kierre (Up Tight!), 1968, Yhdysvallat *Lupaus aamunkoitteessa (Promesse de l'aube), 1970, Ranska *Suhde (Circle of Two), 1980, Kanada ==Katso myös== *Hollywoodin musta lista == Lähteet == * * ===Viitteet=== ==Aiheesta muualla== * Jules Dassinin muistokirjoitus Helsingin Sanomissa Luokka:Yhdysvaltalaiset elokuvaohjaajat Luokka:Hollywoodin musta lista Luokka:Vuonna 1911 syntyneet Luokka:Vuonna 2008 kuolleet
Van Maldergemin oireyhtymä

Van Maldergemin oireyhtymä on harvinainen sairaus, joka aiheuttaa kehitysvammaisuutta ja epämuodostumia ainakin aivojen, kasvojen, suun ja raajojen alueilla.Rinnekoti-Säätiön KV-tietopankki Todetuissa tapauksissa vammautumiset ovat olleet satunnaisia, joten sairauteen ei tiedetä liittyvän perinnöllisyyttä.http://www.ncbi.nlm.nih.gov/entrez/dispomim.cgi?id=601390 == Lähteet == Luokka:Oireyhtymät
Coffin–Sirisin oireyhtymä

Coffin-Sirisin oireyhtymä on harvinainen sairaus, joka aiheuttaa mm. vaihtelevan tasoista kehitysvammaisuutta sekä viidennen sormen epämuodostuman, mistä johtuen sairaudesta saatetaan puhua myös ”viidennen sormen oireyhtymänä”.http://www.saunalahti.fi/kup/syndroma/coffin_s.htm Coffin- Sirisin oireyhtymä saattaa aiheuttaa pienikokoisuutta, skolioosia, sydänvian, hengitystieinfektioalttiuden ja varhaislapsuuden nielemisongelmia. Sairaus on yleisempi naispuolisilla henkilöillä. Enin osa Coffin-Siris-tapauksista on ollut satunnaisia vammautumisia. Sairauden tarkka syy on tuntematon.http://malattierare.pediatria.unipd.it/pubblicaMR/mr_dx_ing.asp?mr=72 == Lähteet == Luokka:Oireyhtymät
Izun niemimaa

Izun niemimaa () on niemimaa Japanissa. Niemimaa sijaitsee Honshūn saarella, Tokiosta länteen. Aikaisemmin se kuului niemimaan mukaan nimettyyn Izun provinssiin, mutta on nykyisin osa Shizuokan prefektuuria. Niemimaan eteläpuolella sijaitsevat Izusaaret ovat kuitenkin Tokion hallinnassa. == Nähtävyydet == Izun niemimaa on Tokion alueen väestön suosima virkistäytymispaikka, joka on erityisesti tunnettu kuumista lähteistään muiden muassa Atamissa ja Mishimassa. Niemimaa rajoittuu Fujivuoreen ja on osa Fuji- Hakone-Izu kansallispuistoa. Se on myös suosittu kohde laitesukellukselle. Suosituimmat sukelluskohteet ovat Izu Ocean Park (IOP, ), Yawatano () ja Osezaki (). Etelämpänä, lähellä Itōta on trooppinen kasvihuone nimeltä Banana Crocodile Park (). Izu on yksi Japanin suurimpia wasabin tuottajia, joten paikallinen ruoka sisältää monia wasabilla maustettuja ruokalajeja. Kuuluisiin turistikohteisiin kuuluvat vanha Shuzenji temppeleineen, onseneineen, vesiputouksineen sekä ryokaneineen sekä Shimoda, kommodori Perryn mustien laivojen maahannousupaikka. == Aiheesta muualla == * Izu Peninsula Japan National Tourism Organization Luokka:Japanin maantiede Luokka:Shizuokan prefektuuri Luokka:Aasian niemimaat
Ulosmarssi

Ulosmarssi on työtaisteluissa käytetty toimenpide. Ulosmarssissa työntekijät poistuvat joukolla työpaikaltaan protestiksi kesken työajan. Ulosmarssi voi merkitä myös poistumista koulusta, tapaamisesta, edustuslaitoksen istunnosta, näytännöstä, neuvotteluista tai järjestöstä kesken kaiken, jos tarkoituksena on halu ilmaista tyytymättömyyttä ulosmarssin kohteen toimintaan. Ulosmarssi on laiton, jos työehtosopimus on voimassaSeija Holtari: Ulosmarssi auttaa purkamaan tuskaa . Talouselämä 23.2.2009.. Ulosmarssi voidaan järjestää spontaanisti tai suunnitellusti. Usein työntekijät äänestävät etukäteen ulosmarssista ja yritystä informoidaan etukäteen mahdollisesti tulevasta ulosmarssista. Toisinaan ulosmarssiin saattaa osallistua vain osa työntekijöistä. ==Katso myös== *Lakko == Lähteet == Luokka:Työtaistelut
Šams Pahlavi

Šams Pahlavi () tai Shahdokht Shams ul-Mulk Pahlavi (18. lokakuuta 1917 Teheran – 29. helmikuuta 1996 Santa Barbara, Kalifornia) oli Mohammad Reza Pahlavin, Iranin viimeisen šaahin, sisar. Heidän isänsä oli Reza Pahlavi. Pahlavi-dynastian aikana Šams Pahlavi oli Iranin Punaisen Ristin puheenjohtaja. Hän oli kääntynyt katolilaiseksi 1940-luvulla. Iranin vallankumouksen jälkeen hän muutti Santa Barbaran kaupunkiin, Kaliforniaan. Hän asui siellä kuolemaansa asti. ==Lähteet== ==Aiheesta muualla== Luokka:Pahlavin hallitsijasuku Luokka:Vuonna 1917 syntyneet Luokka:Vuonna 1996 kuolleet
Sonja Bennett

Sonja Bennett (s. 24. elokuuta 1980 Vancouver, Brittiläinen Kolumbia) on kanadalainen näyttelijä. Hänellä on ollut rooleja mm. elokuvassa Usva (2005) sekä useissa televisiosarjoissa. Bennett voitti VFCC Awardin 2002 ja Women in Film Awardin 2003 roolistaan vuoden 2002 elokuvassa Punch. == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1980 syntyneet Luokka:Elävät henkilöt
Ali Reza Pahlavi I

Ali Reza Pahlavi (1. maaliskuuta 1922 – 17. lokakuuta 1954) oli Iranin šaahin Reza Shah Pahlavin toiseksi vanhin poika. Hänen veljensä oli Mohammad Reza Pahlavi. Kun Reza Shah joutui maanpakoon Mauritiukselle ja Johannesburgiin, Ali oli mukana. Hän meni naimisiin Christiane Cholewskin kanssa Pariisissa vuonna 1946. He saivat yhden lapsen Ali Patrick Pahlavin (1. syyskuuta 1947). Ali Reza kuoli lento-onnettomuudessa 17. lokakuuta 1954, kun hänen lentokoneensa törmäsi vuoreen Alborz-vuoristossa. Luokka:Pahlavin hallitsijasuku Luokka:Vuonna 1922 syntyneet Luokka:Vuonna 1954 kuolleet Luokka:Lento-onnettomuudessa kuolleet
Chorus (täsmennyssivu)

Chorus voi tarkoittaa seuraavia asioita: * chorus, äänitysstudioissa käytettävä ääniefekti * Chorus, brittiläisen synthpop-yhtyeen Erasure albumi. * Chorus, mikroydintä käyttävä käyttöjärjestelmä
Wing (laulaja)

Wing, koko nimeltään Wing Han Tsang on Hongkongissa syntynyt uusiseelantilainen laulaja. Wing aloitti laulamisen harrastuksen muutettuaan Uuteen-Seelantiin ja esiintyi Aucklandin sairaaloissa ja hoitokodeissa. Lauluharrastuksen jatkuttua hän julkaisi ensimmäisen CD-levynsä, joka kantaa nimeä Phantom of the Opera levyllä olevan Andrew Lloyd Webberin musikaalikappaleen mukaan. Levyllä on myös muita tunnettuja populaarimusiikkikappaleita syntetisaattorilla soitettuna. Levyjulkaisu johti suosion lisääntymiseen ja kansainvälistymiseen. Viime vuosina Wing on päässyt esiintymään moniin televisio-ohjelmiin kuten SportsCafeen, Rove Liveen ja The Annoying Music Show'hun. Lisäksi Wing on vieraillut South Park -piirrossarjassa hänen mukaansa nimetyssä jaksossa. ==Diskografia== * Phantom of the Opera * I Could Have Danced All Night * The Sound of Music and the Prayer * Wing Sings The Carpenters * Wing Sings All Your Favourites * Everyone Sings Carols with Wing * Wing Sings the Songs You Love * Beatles Classics by Wing * Dancing Queen by Wing * Wing Sings AC/DC * Wing Sings Elvis * Breathe * Wing Sings More AC/DC * Beat It ==Aiheesta muualla== * Virallinen sivu Luokka:Uusiseelantilaiset laulajat Luokka:Elävät henkilöt Luokka:Syntymävuosi puuttuu
Kutunjuusto

Kutunjuusto eli vuohenjuusto on vuohenmaidosta tehtyä juustoa. Se valmistetaan lisäämällä maitoon juoksutetta. Näin aikaansaatu juustomassa muotoillaan juustoksi laittamalla se juustokehään, josta ylimääräinen hera valutetaan pois. Sen jälkeen juustoa pidetään suolavedessä suolaantumassa. Aika vaihtelee sen mukaan, miten suolaista juustosta halutaan. Suomessa kutunjuustoa valmistetaan muun muassa Hämeessä. Ranskalaisesta valkohomevuohenjuustosta käytetään nimitystä chèvre. Se on usein pötkylän tai katkaistun pyramidin muotoinen. ==Lähteet== == Aiheesta muualla == * Satakunnan kutunjuusto, Suomen Kuvalehti, 17.06.1939, nro 24, s. 26, Kansalliskirjaston digitaaliset aineistot *
Elisabetta Gnone

Elisabetta Gnone on italialainen journalisti, joka on tullut tunnetuksi W.I.T.C.H. -sarjakuvan luojana ja kirjoittajana. Huhtikuussa 2001 luodusta italialaisesta sarjakuvasta on myöhemmin tehty samanniminen televisiosarja. ==Lähteet== ==Aiheesta muualla== *Gnonen profiili Inducksissa Luokka:Italialaiset sarjakuvantekijät
Edward Anyamkyegh

Edward Tyover Anyamkyegh (s. 10. lokakuuta 1978 Gboko, Nigeria) on nigerialainen entinen jalkapalloilija, joka oli pelipaikaltaan hyökkääjä. == Ura == Anyamkyegh pelasi kaudella 2007 Kakkosen Sepsi-78:ssa. Siellä hän voitti joukkueen maalipörssin ja myös tehotilaston, vaikka oli loppukauden loukkaantuneena. Ykköseen kaudeksi 2008 noussut PS Kemi Kings teki helmikuussa 2008 Anyamkyeghin kanssa kaksivuotisen sopimuksen. Hän tuli Suomeen ja Kuopion Palloseuraan Ukrainan pääsarjaseura Karpaty Lvivistä. Lisäksi hän on pelannut Nigerian pääsarjassa BCC Lionsissa ja FC Julius Bergerissä sekä Moldovan pääsarjassa FC Sheriff Tiraspolissa. Anyamkyegh on pelannut seitsemän ottelua alle 17-vuotiaiden maajoukkueessa ja yhdeksän ottelua alle 20-vuotiaiden maajoukkueessa. Hän on pelannut muun muassa alle 17-vuotiaiden MM-kisoissa vuonna 1995, jossa hän teki kaksi maalia. == Muuta == Anyamkyegh esiintyy Franklin Foerin kirjassa Jalkapallon maailmanselitys, joka kertoo jalkapallon vaikutuksesta maailmassa. Kirjassa häntä kuvataan esimerkkinä nuorista afrikkalaislupauksista, jotka siirtyvät pelaamaan Itä-Eurooppaan elättääkseen perheensä kotona, oloihin joihin on monella tapaa lähes mahdotonta sopeutua. == Lähteet == Luokka:Nigerialaiset jalkapalloilijat Luokka:Vuonna 1978 syntyneet Luokka:Elävät henkilöt
Kirnu (vuoristorata)

thumb|Lähikuva Kirnu on vuoristorata, joka sijaitsee Linnanmäen huvipuistossa Helsingissä. Se otettiin käyttöön 2007 kauden avajaisissa 27. huhtikuuta. Radan on valmistanut sveitsiläinen huvipuistolaitevalmistaja Intamin AG. Kirnu on Suomen ensimmäinen ns. 4th Dimension -rata eli rata, jossa istuimet on sijoitettu radan viereen eikä sen päälle tai alle, kuten tavallisesti. Istuimet pyörivät vapaasti ympäri ajon aikana. Radan pituus on 142 metriä ja korkeus 25,4 metriä. Vaunut saavuttavat radalla 60 km/h huippunopeuden.Roller Coaster DataBasen sivu Kirnusta Vaunuja kulkee radalla yhteensä kolme, ja jokaiseen mahtuu kahdeksan matkustajaa. Matkustajan vähimmäispituus laitteeseen on 140 cm ja teoreettinen enimmäispituus 195 cm turvakaarten mitoitusten vuoksi. Kirnun käyttökapasiteetti on n. 640 henkilöä tunnissa, ja yksi kierros kestää 42 sekuntia. Laite maksoi noin kolme miljoonaa euroa. == Onnettomuuksia == Kirnu asetettiin käyttökieltoon 16. toukokuuta 2007 sattuneen tapaturman johdosta, jossa kyydissä ollut mies loukkasi jalkansa. Käyttötauon aikana laitetta testattiin ja myös laitteen jarrut uusittiinIlta- Sanomat 19.5.2007 . Heinäkuussa 2014 laite oli suljettuna pari viikkoa, koska Espanjan Benidormissa sijaitsevassa vastaavassa laitteessa tapahtui kuolemaan johtanut onnettomuus. Onnettomuus johtui todennäköisesti Espanjan huvipuiston tekemistä muutoksista laitteen turvapuomijärjestelmiin, jotka oli tehty ilman laitevalmistajan hyväksyntää. Kirnuun päätettiin vaihtaa uudet istuimet tämän takia. ==Lähteet== == Aiheesta muualla == Luokka:Vuoristoradat Luokka:Linnanmäki
Jonathan Hutchinson

Jonathan Hutchinson (23. heinäkuuta 1828 – 26. kesäkuuta 1913) oli brittiläinen lääkäri. Hän havaitsi ensimmäisenä tutkijana progerian vuonna 1886http://hayleyspage.com/progeria.htm epätavallisen ikääntyneen näköisellä 3-vuotiaalla pojalla.http://www.uta.edu/student_orgs/progeria/abouthgp.html Hänen ja Hastings Gilfordin mukaan sairautta nimitetään joskus "Hutchinson- Gilfordin oireyhtymäksi". Progerian lisäksi Hutchinson tunnetaan mm. hänen synnynnäistä kuppaa käsittelevistä tutkimuksistaan. == Lähteet == == Aiheesta muualla == Luokka:Brittiläiset lääkärit Luokka:Vuonna 1828 syntyneet Luokka:Vuonna 1913 kuolleet
Kimmo Kurittu

Kimmo Otso Juhana Kurittu on suomalainen basisti. Hän on kotoisin Nakkilasta ja soittaa viisikielistä bassoa. Kurittu tunnetaan Penniless-yhtyeen (aiemmin Penniless People of Bulgaria) basistina. Vuoden 2005 vaihteesta hän on soittanut myös Maj Karma -yhtyeessä. Basson soiton ohella hän toimii yhtyeissä myös taustalaulajana. Kurittu soittaa bassoa Rotta Baarin albumilla Ylihuomenna.http://metallisauruskeikalla.blogspot.com/2008/05/levyarvio-rotta- baariylihuomenna.html == Laitteet == *Bassot: Dangerbird jazz bass by Ossi Alisaari ja Fender jazz bass. *Kaapit: 2 x Hartke 4 x 10", 80-90 -lukujen taitteesta. *Nuppi: Gallien-Krueger 2000RB Basson ja nupin välissä Sennheiserin langaton, SansAmp R.B.I. sekä viritysmittari ja pari halpissäröä.http://www.majkarma.com/?s=kysy ==Lähteet== Luokka:Suomalaiset basistit Luokka:Suomalaiset rockmuusikot Luokka:Syntymävuosi puuttuu Luokka:Elävät henkilöt Luokka:Maj Karman jäsenet
Hastings Gilford

Hastings Gilford (1861–1941) oli brittiläinen lääkäri. Hän opiskeli lääketiedettä ja valmistui Guy's Hospitalista vuonna 1887.http://www.whonamedit.com/doctor.cfm/1356.html Gilford kuvasi vuonna 1904 äärimmäisen harvinaisen ikääntymissyndrooma progerian, jota kutsutaan toisinaan hänen ja Jonathan Hutchinsonin mukaan Hutchinson-Gilfordin oireyhtymäksi. == Lähteet == Luokka:Brittiläiset lääkärit Luokka:Vuonna 1861 syntyneet Luokka:Vuonna 1941 kuolleet
Åke Mattas

Åke Carl-Anders Mattas (14. tammikuuta 1920 Mänttä – 22. joulukuuta 1962 Helsinki) oli suomalainen taidemaalari. Mattas syntyi vuonna 1920 Mäntässä, jossa hänen isänsä Karl-Julius Mattas toimi Serlachiuksen paperitehtaan diplomi-insinöörinä. Åken ollessa kolmevuotias perhe muutti Ruotsiin Värmlantiin, jossa isä johti Billerudin paperitehtaan rakentamista. Pari vuotta myöhemmin perhe matkusti niin ikään isän työtehtävien vuoksi Kreikkaan. Vuonna 1928 Mattakset muuttivat Ouluun, jossa Mattas kävi koulunsa ja vietti suurimman osan lapsuuttaan ja nuoruuttaan. Ylioppilaaksi Mattas kirjoitti Oulun ruotsinkielisestä lukiosta vuonna 1938. Talvella 1948 hän maalasi vanhan koulunsa Kellarisaliin seinämaalauksia, joista suurin on kellariholvin päätyseinän allegoria Oulun neljästä palosta. Ylioppilaaksi kirjoitettuaan Mattas aloitti opinnot Taideteollisessa Keskuskoulussa Helsingissä. Opinnot keskeytyivät jatkosotaan, johon Mattas osallistui taistelemalla mm. Kannaksella ja Lapissa. Keväällä 1945 Mattas aloitti opinnot Suomen Taideakatemian koulussa. Opinnot hän keskeytti 1946. Samana vuonna Mattas meni naimisiin opiskelutoverinsa Ulla Aholan kanssa. Pariskunta sai kolme lasta. Vuonna 1947 Mattas osallistui ensimmäiseen näyttelyynsä, Suomen Taiteilijain vuosinäyttelyyn Helsingin Taidehallissa, teoksillaan Saara ja Tuhlaajapoika. Mattas osallistui yli kymmeneen yhteisnäyttelyyn ja hän sai myös tunnustusta omintakeisesta taiteestaan. Mattas kuitenkin alkoholisoitui. Hän joutui katkaisuhoitoon ensimmäisen kerran 1957. Hän kuoli Hesperian sairaalassa joulukuussa 1962. Åke Mattaksen lapsista poika Karl-Julius Mattas on taidemaalari ja tytär Kajsa Mattas kuvanveistäjä. ==Lähteet== ==Aiheesta muualla== * *Åke Mattas Valtion taidemuson kokoelmissa *Omakuva (1962) Turun taidemuseon sivuilla. Luokka:Suomalaiset taidemaalarit Luokka:Vuonna 1920 syntyneet Luokka:Vuonna 1962 kuolleet
2 Brothers on the 4th Floor

2 Brothers on the 4th Floor on alankomaalainen elektronista musiikkia esittävä, erityisesti 1990-luvulla suosiossa ollut yhtye. Yhtyeen jäsenet ovat veljekset Martin ja Bobby Boer, sekä laulaja Désirée ”Des’Ray” Claudette Manders ja rap-osuuksista vastaava Rede ”D-Rock” Phillips. Yhtyeen menestynein listahitti on "Dreams (Will Come Alive)". Muita tunnettuja kappaleita ovat "Fly (Through the Starry Night)" ja "Come Take My Hand". ==Musiikillinen ura== Martin ja Bobby Boer olivat vuosia kokeilleet musiikin tekoa, kunnes kokeilu sai vauhtia vuonna 1990, kun alankomaalainen radioasema poimi "Can't Help Myself" -singlen taajuudelleen. Kahden singlen jälkeen projekti sai odottaa, kun Martin muutti ammattimaiseen studioon ja aloitti musiikin miksauksen nimellä Dancability Productions. Vuonna 1994 Bobby ja Martin elvyttivät projektinsa nimeltä 2 Brothers on the 4th Floor, jonka uudistuneen tyylin ja ennen kaikkea musiikkityylin alankomaalaisyleisö otti hyvin vastaan. ==Diskografia== ===Albumit=== * 1994 Dreams * 1996 2 ===Singlet=== * 1990 Can't Help Myself * 1991 Turn Da Music Up * 1993 Never Alone * 1994 Dreams * 1994 Let Me Be Free * 1995 Fly (Through The Starry Night) * 1995 Come Take My Hand * 1996 Fairytales * 1996 Mirror of Love * 1996 There Is A Key * 1996 Christmas Time (Christmas version of There Is A Key) * 1997 One Day * 1997 I'm Thinkin' of U * 1998 Do You Know * 1998 The Sun Will Be Shining * 1999 Heaven Is Here * 1999 Living In Cyberspace * 2000 Wonderful Feeling * 2001 Stand Up And Live == Lähteet == Luokka:Alankomaalaiset eurodanceartistit ja -yhtyeet
Raivo

Raivo on aggressiivinen tunne ja mielentila sekä sitä ilmentävää käyttäytymistä. Raivon vallassa olevan ihmisen harkinta ja päätöksenteko ei ole samalla tavoin kontrolloitua kuin normaalisti. Raivo voi ilmetä sanoina, eleinä tai väkivaltaisina tekoina. Myös eläimen toimintaa voidaan kuvata raivoksi; tällöin viitataan käyttäytymisen arvaamattomuuteen ja aggressioon. Raivoksi voidaan vertauskuvallisesti kutsua myös luonnonilmiöitä kuten myrskyä tai ukkosta. Jälkiraivolla viitataan aggressiiviseen tilaan, johon voidaan joutua tietyissä asioissa lukuisten kertojen epäonnistumisien jälkeen, esimerkkinä pianonsoittaja joka ei millään onnistu soittamaan tiettyä kappaletta oikein. Vanhassa suomen kielessä raivolla on tarkoitettu myös pääkalloa, mistä tulee esim. sana takaraivo. Raivokohtaus on elävällä olennolla ilmenevä voimakkaan raivon tila, jossa itsehillintä on erittäin heikkoa. Raivokohtauksen saava ihminen voi esimerkiksi käyttäytyä väkivaltaisesti tai sanallisesti epäkunnioittavasti. Välttämättä raivokohtaus ei kohdistu toiseen elävään olentoon ja täten myös esimerkiksi ovien paiskominen ja esineiden paiskominen lattialle ovat yleisiä raivokohtauksen tunnusmerkkejä. ==Katso myös== * Amok * Berserkki * Primääritunteet * Raivopuuskasyndrooma ==Lähteet== Luokka:Aggressio
Corkin lentoasema

Corkin lentoasema (, ) on kansainvälinen lentoasema Irlannissa, kahdeksan kilometriä etelään Corkista. Vuonna 2006 lentoasemaa käytti 3 010 559 matkustajaa, mikä tekee siitä Irlannin kolmanneksi vilkkaimman lentoaseman. Lentoasema on tukikohta Aer Lingusille ja tärkeä paikka myös Aer Arannille. ==Historia== Päätös Corkiin rakennettavasta lentoasemasta tehtiin vuonna 1957. Lentoaseman paikaksi valittiin Ballygarvan ja rakennustyöt aloitettiin vuonna 1959. Lentoasema avattiin 16. lokakuuta 1961. Aer Lingus ja Cambrian Airways alkoivat käyttää kenttää neljä päivää myöhemmin. Ensimmäisen vuoden aikana lentoaseman kautta kulki 10 172 matkustajaa. 1960-luvun edetessä lentokentän merkitys alkoi kasvaa; koneiden koko nousi ja kohteita tuli lisää. Ensimmäinen suihkukone, BOAC Comet, laskeutui kentälle 29. maaliskuuta 1964. Vuonna 1969 Aer Lingus lensi Corkista Lontoon Heathrow’hun, Manchesterin lentoasemalle sekä Bristolin kansainväliselle lentoasemalle. Vuonna 1975 otti matkustajaterminaalin haltuunsa. Lentoasemalle valmistui muun muassa uudet lähtö- ja saapuvien lentojen terminaalit, uudet check-in-alueet, VIP-tilat sekä toimistotilat. Vuonna 1977 avattiin uusi Duty-free -kauppa. 1980-luvulla alettiin lentää Gatwickin lentoasemalle. Aer Lingusin uusi kotimaan "divisioona" uuden reitin Dublinin lentoasemalle. 8\. kesäkuuta 1987 Ryanair aloitti toiminnan kentällä. ==Lentoyhtiöt ja kohteet== ===Reittilentoyhtiöt=== *Aer Arann (Belfast-City, Bristol, Cardiff, Dublin, Edinburgh, Galway, Jersey, Leeds-Bradford, Lorient, Nantes, Southampton) *Aer Lingus (Alicante, Amsterdam, Barcelona, Berliini-Schönefeld, Birmingham, Faro, Lontoo-Heathrow, Madrid, Malaga, Nizza, Pariisi-Charles de Gaulle, Praha, Rooma-Leonardo da Vinci, Varsova) *Air Southwest (Newquay) **bmibaby (Birmingham, Manchester) *Jet2.com (Newcastle) *Ryanair (Dublin, Liverpool, Lontoo-Gatwick, Lontoo- Stansted) *Wizz Air (Gdansk, Katowice) ===Tilauslentoyhtiöt=== *Air Europa (Las Palmas, Palma) *Air Via (Burgas) *Astraeus (Lanzarote, Verona, Zakynthos) *Austrian Airlines (Innsbruck, Salzburg) *Dubrovnik Airline (Dubrovnik, Split) *Flightline (Almeria, Faro) *Futura (Bourgas, Corfu, Lanzarote, Las Palmas, Malaga, Palma, Reus, Tenerife-South) *LTE International Airways (Fuertuventura, Lanzarote, Las Palmas) *Nouvelair (Monastir) *Onur Air (Bodrum, Izmir) *Pegasus Airlines (Bodrum) ===Rahtiyhtiöt=== *Bluebird Cargo (Köln-Bonn, East Midlands, Edinburgh, Keflavik) *DHL **Atlantic Expressin operoimana (East Midlands) *TNT (Dublin, Liege-Bierset, Shannon) == Lähteet == ==Aiheesta muualla== * Viralliset sivut Luokka:Irlannin lentoasemat Luokka:Cork
Albert Salmi

Albert Salmi (11. maaliskuuta 1928 Brooklyn, New York – 22. huhtikuuta 1990 Spokane, Washington) oli yhdysvaltalainen näyttelijä, joka oli taustaltaan amerikansuomalainen. Brooklynissä asuneeseen suomalaiseen siirtolaisperheeseen syntynyt Salmi kävi armeijan ja alkoi vuonna 1951 opiskella metodinäyttelemistä Lee Strasbergin ohjauksessa Actors Studiossa. Vuonna 1955 Salmi näytteli Bussipysäkki -produktiossa Broadwaylla ja muutamassa muussa Broadway-näytelmässä. Hänelle tarjottiin myös miespääosaa vuoden 1956 elokuvaan Bussipysäkki, jossa naispääosassa näytteli Marilyn Monroe. Salmi kuitenkin kieltäytyi roolista, koska ei vielä tuolloin pitänyt esiintymisestä kameran edessä. Elokuvadebyyttinsä Salmi teki Smerdjakovin osassa Richard Brooksin ohjaamassa Karamazovin veljeksissä (1958), jossa näyttelevät myös Yul Brynner, Lee J. Cobb, William Shatner ja Richard Basehart. Salmi olisi nimitetty roolisuorituksestaan Oscar-ehdokkaaksi, mutta hän kieltäytyi kunniasta. Sen sijaan National Board of Review of Motion Pictures onnistui palkitsemaan Salmen samasta osasta vuoden parhaana miessivuosanäyttelijänä. Hän oli tunnettu myös rooleistaan vanhoissa lännenelokuvissa, kuten Gunsmoke ja Leppymättömät. Salmi teki rooleja myös useissa myöhemmän ajan merkittävissä elokuvissa, kuten Muurahaisten valtakunta (1977), Latvasta laho (1980), Brubaker – kiveäkin kovempi (1980) ja Jäätävä polte (1986). Salmi ehti näytellä uransa aikana myös lukuisissa televisiosarjoissa, kuten Wagon Train, Bonanza, Virginialainen, Takaa-ajettu,Millard, Hamilton: ”Hollywoodin suuri suomalainen”, Hopeapeili 36/1969 s. 18–21. A-Team, Dallas ja Ritari Ässä. Salmi ja hänen vaimonsa Roberta löydettiin 23. huhtikuuta 1990 kuolleina kotoaan Spokanesta, Washingtonista. Poliisin johtopäätöksen mukaan Salmi oli ampunut ensin vaimonsa ja sitten itsensä. == Lähteet == * === Viitteet === == Aiheesta muualla == * Albert Salmi biography by Finn Film Entertainment Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Amerikansuomalaiset henkilöt Luokka:Itsemurhan tehneet Luokka:Vuonna 1928 syntyneet Luokka:Vuonna 1990 kuolleet
Tom Tataranowicz

Thomas V. Tataranowicz (s. Detroit, Michigan) on yhdysvaltalainen televisioanimaatiosarjojen ohjaaja ja animaattori. Hän tuli tunnetuksi He-Man and the Masters of the Universe piirretyn myötä, sekä ohjattuaan kaikki 1990-luvun Prätkähiirten 65 jaksoa ja toimi samalla tuottajana kyseisessä animaatiossa. Tataranowicz on sen jälkeen ollut muiden piirrettyjen parissa, kuten Haamujengi ja BraveStarr. Enimmäkseen hän on ollut tekemisissä Marvel -piirrettyjen parissa, kuten Ihmeneloset. ==Ura== Tataranowiczin valmistuttua Wayne State yliopistosta piirtäjäksi hän muutti Detroitista Los Angelesiin aloittaakseen uransa animaatioiden parissa. Tataranowicz työskenteli aluksi apulaisanimaattorina Ralph Bakshin tuottamassa Lord of the Rings -animaatiosarjassa, josta hän nousi varsinaiseksi animaattoriksi elokuviin American Pop, Good Lookin', sekä Tulen ja jään maa. Bakshi Filmsin jälkeen Tataranowicz vaihtoi työpaikkaa Filmationille, jossa hän toimi pääasiassa ohjaajana. Erityisesti Tataranowicz tuli tunnetuksi He-Manin myötä ja pääsi myöhemmin toimimaan yhtiössä Linjatuottajana. Filmationin lopettaessa toimintansa hän siirtyi Marvel Films/New World Animation -yhtiölle töihin työskentelemään päätoimisesti eri tuottajan rooleihin muun muassa Prätkähiireihin, Rautamieheen ja Ihmenelosiin. Sittemmin vuodesta 1999 lähtien Tataranowicz on työskennellyt oman animaatiostudion Tom T. Animationin parissa, sekä perustamassaa Gang of Seven Animationilla. == Filmografia == ===Elokuvat=== * Tulen ja jään maa (1983) * Bravestarr: The Legend (1988) * Kenguru-Jack Las Vegasissa (2004) * The Life and Adventures of Santa Claus (201?) === Televisiosarjat === * Pac-Man (1982) * He-Man (1983–1985) * Heathcliff & the Catillac Cats (1984) * Fat Albert and the Cosby Kids (1984) * Haamujengi (1986) * She-Ra: Mahdin prinsessa (1986–1987) * BraveStarr (1987–1989) * Karvinen (1988) * Bobby's World (1990–1998) * Little Shop (1991) * Prätkähiiret (1993–1996) * Rautamies (1994–1996) * Ihmeneloset (1995–1996) * Hulk (1996–1997) * RoboCop: Alpha Commando (1998–1999) * Roswell Conspiracies: Aliens, Myths & Legends (1999) * Lohikäärmeen merkki (2006) * Prätkähiiret (2006–2007) ==Aiheesta muualla== * Luokka:Yhdysvaltalaiset animaattorit Luokka:Yhdysvaltalaiset televisiotuottajat Luokka:Yhdysvaltalaiset televisiokäsikirjoittajat Luokka:Animaatio-ohjaajat Luokka:Ääniohjaajat Luokka:Marvel-animaatioiden tekijät Luokka:Amerikanpuolalaiset Luokka:Syntymävuosi puuttuu Luokka:Elävät henkilöt
Esko Mattila

Esko Väinö Kalervo Mattila (15. elokuuta 1920 Ii - 23\. joulukuuta 1993 Helsinki) oli suomalainen näyttelijä-ohjaaja. Esko Mattila oli kiinnitettynä Oulun Näyttämöllä 1946–1948, Joensuun kaupunginteatterissa 1948–1950, Lahden kaupunginteatterissa 1950–1951 ja Jyväskylän Työväen Teatterissa 1951–1955. Vuosina 1955–1961 Mattila toimi Kotkan kaupunginteatterin ohjaaja-näyttelijänä ja sitten Joensuun kaupunginteatterin johtajana vuoteen 1965, jolloin hän siirtyi näyttelijäksi MTV-teatteriin. Mattila näytteli paljon Pyynikin kesäteatterissa, esimerkiksi Niskavuoren Aarnea ja Jussi Koskelaa näytelmässä Täällä Pohjantähden alla. Hän näytteli pitkään myös Intimiteatterissa. Vuonna 1983 Mattilalle myönnettiin Suomen Teatterijärjestöjen Keskusliiton kultainen ansiomerkki.Kultaiset ansiomerkit (PDF) , Suomen Teatterijärjestöjen Keskusliitto. Viitattu 19.11.2016. Mattila on näytellyt myös elokuvissa ja televisiosarjoissa. Hänen tunnetuimmat roolinsa ovat punapäällikkö Kalle Ylöstalo elokuvissa Täällä Pohjantähden alla ja Pohjantähti, kirkkoherran rooli elokuvassa Mies joka ei osannut sanoa ei sekä Vorošilovin rooli minisarjassa Sodan ja rauhan miehet. Hän oli aviossa Raija Järvisen kanssa vuodesta 1950 alkaen. Mattila on haudattu Hietaniemen hautausmaalle Helsinkiin. == Filmografia == *Täällä Pohjantähden alla (1968) *Kunnon sotamies Svejkin seikkailuja (1968) (tv-sarja) *Mummoni ja Mannerheim (1971-1973) (tv-sarja) *Se on sitten kevät (1972) (tv-elokuva) *Pohjantähti (1973) *Mies joka ei osannut sanoa ei (1975) *Sodan ja rauhan miehet (1978–1979) (minitv-sarja) *Natalia (1979) *Poltettu oranssi (1980) (tv- elokuva) *Uuno Turhapuron aviokriisi (1981) *Jousiampuja (1982) *Valtuuskunta (1986) (tv-elokuva) *Poliisijuttu (1988) (tv-sarja) *Sokko (1989) *Kuolleita unelmia (1991) ==Lähteet== Luokka:Suomalaiset näyttelijät Luokka:Vuonna 1920 syntyneet Luokka:Vuonna 1993 kuolleet
Norman Singer

Norman Singer on yhdysvaltalainen televisioanimaatiosarjojen tuottaja. Hän oli vastaava tuottaja Prätkähiiret-piirrossarjan ensimmäisen kolmen tuotantokauden ajan. Singer oli myös BattleTechin vastaavana tuottajana vuonna 1995 Luokka:Yhdysvaltalaiset televisiotuottajat Luokka:Syntymävuosi puuttuu Luokka:Elävät henkilöt
Ted Bather

Ted Bather on televisioanimaatiosarjojen tuottaja. Hänestä tuli uudistetun Prätkähiiret-piirretyn vastaava tuottaja yhdessä Rick Ungarin ja Tom Tataranowiczin kanssa. Bather oli sitä ennen ollut vastaavana tuottajana Untalkative Bunny -pirretyssä vuonna 2001.IMDb ==Lähteet== Luokka:Yhdysvaltalaiset televisiotuottajat Luokka:Syntymävuosi puuttuu Luokka:Elävät henkilöt
Pauley Perrette

Pauley Perrette (s. 27. maaliskuuta 1969 New Orleans) on yhdysvaltalainen näyttelijä. Parhaiten hänet tunnetaan televisiosarjasta NCIS Rikostutkijat, jossa hän on esiintynyt vuodesta 2003, vuoteen 2018. == Filmografia == Vuosi Nimi Rooli Muita huomautuksia 1994 Magical Make-Over Shannon 1996–1997 Murder One Gwen 10 jaksoa 1996–1997 Frasier Rebecca 2 jaksoa, lopputeksteissä Pauley P 1997 The Price of Kissing Renee lopputeksteissä Pauley P. 1998 Hand on the Pump Hi-Girl 1998 Hoofboy 1998 That’s Life Lisa Tuntematon määrä jaksoja 1998 Paparazzi vasten tahtoaan Ilana 1 jakso 1998 The Drew Carey Show Darcy 4 jaksoa 1999 Batman Beyond Poliisi ääni 1999 Jesse Gwen 1999 Veronica's Closet Nicole 1 jakso 1999 Batman Beyond: The Movie Poliisi ääni 1999–2000 Time of Your Life Cecilia Wiznarksi 21 jaksoa 2000 Civility Carolyn 2000 Melkein julkkis Alice Wisdom 2001 Smash Charley Tuntematon määrä jaksoja 2001 My First Mister Bebe 2001 Dead Last Erica 1 jakso 2001 Philly Angela 1 jakso 2001 Dawson’s Creek Rachel Weir, Ph.D. 2 jaksoa 2001 The American Shame Avustava tuottaja 2001–2002 Special Unit 2 Alice Cramer 4 jaksoa 2002 24 Tanya Kausi 1, 2 jaksoa 2002 Red Skies Patty Peirson TV 2002 The Ring Beth 2002 Hungry Hearts Cokie Conner 2002 Haunted Nadine 1 jakso 2003 C.S.I. Candeece 1 jakso 2003 Kunnian miehet Abby Sciuto 2 jaksoa 2003 Ash Tuesday Gina Mascara 2003 Brother Bear Female Lover Bear ääni 2003–2018 NCIS Rikostutkijat Abby Sciuto 2004 Cut and Run Jolene 2004 A Moment of Grace Dr. Grace Peters 2005 Potheads: The Movie LuLu 2008 Singularity Is Near Ramona 2009 Transcendent Man cameorooli 2009 I Am Bad Äiti 2009 Satan Hates You Marie Flowers 2012 Superman vs. The Elite Lois Lane ääni == Aiheesta muualla == * * Pauley Perretten kotisivut Luokka:Yhdysvaltalaiset näyttelijät Luokka:Vuonna 1969 syntyneet Luokka:Elävät henkilöt
Kauhajoki-lehti

Kauhajoki-lehti on Kauhajoella kerran viikossa (keskiviikkoisin) ilmestyvä puolueeton sanomalehti. Lehti on perustettu vuonna 1925. Lehden nimi oli vuoteen 2011 asti ”Kauhajoen Kunnallislehti”; nimenmuutoksen taustalla oli Kauhajoen muuttuminen kunnasta kaupungiksi 10 vuotta aikaisemmin. Lehden päätoimittaja-toimitusjohtaja on Tuomas Koivuniemi. Koivuniemi saapui Kauhajoki-lehden palvelukseen vuonna 2010 Suomen Keskustaa lähellä olevan Verkkoapila-julkaisun päätoimittajan paikalta.http://mediaviikko.fi/aiheet/media/uutinen/verkkoapilan- paatoimittaja-erosi-lehden-rahoitus-vaakalaudalla.html Edellinen toimitusjohtaja oli Kimmo Leppänen ja päätoimittaja Hannu Honkaranta. Molemmat olivat lehden palveluksessa yli 30 vuotta. Lehteä kustantaa Kauhajoen Kunnallislehti Oy, ja lehti painetaan I-Print Oy:n painossa Seinäjoella. Lehden levikki oli vuonna 2014 yhteensä 6 381 kappaletta. Kauhajoki-lehti on Sanomalehtien liiton jäsen. == Lähteet == == Aiheesta muualla == *Kauhajoki- lehti Luokka:Kauhajoki Luokka:Suomalaiset paikallislehdet
Mastercutor

__NOTOC__ Mastercutor on U.D.O:n albumi, joka julkaistiin 18. toukokuuta 2007. == Kappaleet == # # # # # # # # # # # # === Rajoitetun painoksen bonuskappaleet === # # # The Wrong Side of Midnight (Video) === Japanin bonuskappaleet === # # {{kappale|Platchet Soldat (Venäjän bonuskappale) === Venäjän bonuskappaleet === # # # # # The Wrong Side of Midnight (Video) == Kokoonpano == * Udo Dirkschneider – laulu * Stefan Kaufmann – kitara * Igor Ginola – kitara * Fitty Wienhold – basso * Francesco Jovino – rummut == Arvostelut == * Jukeboxmetal.com: Jukeboxmetal review * Imperiumi: 7-/10 U.D.O. - Mastercutor Viitattu 30.11.2022. * V2.fi: U.D.O.: Mastercutor Viitattu 30.11.2022. == Lähteet == == Aiheesta muualla == * Mastercutor discogs.com -sivustolla * Luokka:Vuoden 2007 albumit Luokka:U.D.O:n albumit
Owen Price

Owen Price (s. 20. lokakuuta 1986 Englanti) on englantilainen jalkapalloilija. Keskikentän laidalla pelaava Owen pelasi Veikkausliigaa Turun Palloseurassa. Hän on pelannut Englannin nuorisomaajoukkueissa yhdessä mm. Wayne Rooneyn kanssa. Hän siirtyi Tottenhamiin Charltonista 14-vuotiaana noin 500 000 punnalla. Hän pelasi viisi vuotta Tottenhamissa ja oli jo lähellä nousua edustusjoukkueeseen, mutta managerin vaihtuminen ja loukkaantumiset veivät näyttöpaikat. Kauden 2006 hän pelasi Ruotsin Superettanin GIF Sundsvallin joukkueessa. Keväällä 2007 hän hävi TPS:n ja HJK:n testeissä saamatta kuitenkaan sopimusta. Toukokuussa 2007 hän teki kahden kuukauden koesopimuksen TPS:n kanssa. Hän teki nopeimman Britanniassa koskaan kuvatun maalin, kun hän 14-vuotiaana teki 1–0-maalin 4,07 sekunnin jälkeen. Ottelu oli Owenin Ernest Bevin College vastaan Barkin Abbey. Samana vuonna hän kirjoitti merkittävän mainossopimuksen Adidaksen kanssa. ==Aiheesta muualla== *The Argus: "Price is right" *Owen Sundsvaliin *BBC: "Spurs could pay price" *Transfermarkt Player Profile: Owen Price Luokka:Englantilaiset jalkapalloilijat Luokka:Vuonna 1986 syntyneet Luokka:Elävät henkilöt
Maanselän rautatieasema

Maanselän rautatieasema (, ratakm 836,0) on rautatieliikennepaikka Suomen rataverkkoon kuuluvalla rataosalla . Liikennepaikka sijaitsee Sotkamon ja Nurmeksen kunnanrajalla Maanselän kylän itäpuolella, noin 212 kilometriä Joensuun rautatieasemalta pohjoiseen ja noin 57 kilometriä Kontiomäen rautatieasemalta etelään. Nurmeksen asemalle on matkaa 52 kilometriä. Maanselän asema-alue koostuu asemarakennuksesta, tavaramakasiinista ja asuinrakennuksesta. Aseman miehityksen päättymisen jälkeen vuonna 1978 asemarakennus on ollut asuntona 1990-luvulle. Asemarakennus on sittemmin yksityisomistuksessa ränsistynyt. Kainuun prikaatin pioneerit räjäyttivät huonoon kuntoon päässeen vesitornin vuonna 2018 harjoitustyönä. ==Historia== Maanselän asema avattiin helmikuussa 1929 Maanselän vedenjakajaseudulle noin kahden kilometrin päähän Maanselän kyläkeskuksesta, joka oli syntynyt 1600-luvulta alkaen kestikievarin ympärille. Thure Hellströmin suunnittelema kaksikerroksinen asemarakennus oli valmistunut jo vuonna 1927. 1950-luvulla asemasta kaavailtiin jopa risteysasemaa, kun metsäteollisuuden tarpeisiin suunniteltiin rataa Kuhmon itäosiin. Hanke ei kuitenkaan koskaan toteutunut. Maanselän aseman miehitys päättyi vuoden 1978 alussa ja henkilöliikenne päättyi toukokuussa 1990. Tavaraliikenne loppui vuonna 2002, mutta liikennepaikalla on edelleen sivuraide. Viime aikoinaan Maanselän käyttö matkustajaliikenteessä oli vähäistä. Vuonna 1990 Maanselässä pysähtyi 28 matkustajajunaa viikossa ja keskimäärin Maanselästä nousi junaan vain yksi matkustaja joka toisesta junasta. Samana vuonna lakkautettiin peräti 84 matkustajaliikenteen seisaketta ja niitä korvattiin linja-autoilla, joskin Maanselän pysähdyspaikka sijaitsi kolme kilometriä rautatieasemasta Kajaaniin menevän tien varrella. Silloinen Valtiorautatiet ilmoitti myyvänsä asema- alueen rakennukset tarpeettomina. VR:n edustaja piti Maanselän asemaa ihanteellisena paikkana "korpiolomapaikaksi". ==Lähteet== Luokka:Sotkamon rautatieliikennepaikat Luokka:Nurmeksen rautatieliikennepaikat Luokka:Valtimon rakennukset ja rakennelmat
Casiquiare

Casiquiare on Venezuelassa sijaitseva joki. Se haarautuu Orinocosta ja laskee Rio Negroon, yhdistäen näin Orinocon ja Amazonin vesistöt. Se on maailman suurin joki, jossa tapahtuu bifurkaatio eli vedenjakajan ylitys. Casiquiare on 326 kilometriä pitkä, ja sen 42 000 neliökilometrin valuma-alue on Venezuelan alueella. Joki virtaa karkeasti ottaen lounaaseen. == Lähteet == Luokka:Venezuelan joet Luokka:Orinocon vesistö Luokka:Amazonin vesistö Luokka:Jokibifurkaatiot
Animal House

Animal House on saksalaisen heavy metalia soittavan U.D.O.-yhtyeen esikoisalbumi vuodelta 1988. ==Kappaleet== # # # # # # # # # # # ==Kokoonpano== * Udo Dirkschneider (laulu) * Mathias Dieth (soolokitara) * Peter Szigeti (rytmikitara) * Frank Rittel (basso) * Thomas Franke (rummut) == Aiheesta muualla == * Animal House discogs.com -sivustolla * Luokka:Vuoden 1988 albumit Luokka:Vuoden 1988 esikoisalbumit Luokka:U.D.O:n albumit
Holy

Holy on saksalaisen raskasta metallia soittavan U.D.O:n pitkäsoitto vuodelta 1999. == Kappaleet == # # # # # # # # # # # == Kokoonpano == * Udo Dirkschneider – laulu * Igor Gianola – kitara * Stefan Kaufmann – kitara * Fitty Wienhold – bassokitara * Lorenzo Milani – rummut == Arviot == * Metalcrypt.com: http://www.metalcrypt.com/pages/review.php?revid=376 == Lähteet == == Aiheesta muualla == * Holy discogs.com -sivustolla * Luokka:U.D.O:n albumit Luokka:Vuoden 1999 albumit
Marlon Wayans

Marlon L. Wayans (s. 23. heinäkuuta 1972 New York) on yhdysvaltalainen näyttelijä, tuottaja, koomikko, käsikirjoittaja ja elokuvaohjaaja. Wayans on valmistunut Howardin yliopistosta. Hän kuuluu tunnettuun näyttelijäperheeseen, ja Shawn Wayans, Keenen Ivory Wayans, Damon Wayans sekä Kim Wayans ovat hänen sisaruksiaan. Hän on tehnyt sisarustensa kanssa yhteistyötä muun muassa elokuvissa Scary Movie (2000), Scary Movie 2 (2001) ja White Chicks (2004). Wayans esiintyi vuosina 1995–1999 TV-sarjassa The Wayans Bros., jonka toisena tähtenä oli hänen veljensä Shawn. Hän on afroamerikkalainen, ja hänellä on tyttöystävänsä Angelican kanssa kaksi lasta.http://www.imdb.com/name/nm0005541/bio ==Filmografia== Vuosi Elokuva Rooli 1988 Kosto elää Ohikulkija 1991 The Best of Robert Townsend & His Partners in Crime (TV) Useita rooleja 1992 Lisää fyrkkaa Seymour Stewart 1993 In Living Color (TV-sarja) Useita rooleja 1994 Above the Rim Bugaloo 1995 The Wayans Bros. (TV-sarja) Marlon Williams 1996 Kulman kundit eivät ole uhka yhteiskunnalle kuumana kesäpäivänä South Centralissa Loc Dog Mr. Show (TV- sarja) KKK-jäsen Waynehead (TV-sarja) Blue (ääni) The Parent 'Hood (TV-sarja) Itsenään 1997 Kuudes kenttäpelaaja Kenny Tyler 1998 Superaistit Darryl Witherspoon Comics Come Home 4 (TV) Itsenään 1999 Happily Ever After: Fairy Tales for Every Child (TV-sarja) Itch (ääni) 2000 Unelmien sielunmessu Tyrone C. Love Scary Movie Shorty Meeks The Tangerine Bear Louie Blue (ääni) Dungeons & Dragons Snails 2001 Scary Movie 2 Shorty Meeks 2004 Behind the Smile Danny Styles Ladykillers Gawain MacSam White Chicks Marcus 2006 Mini-mies Calvin Thugaboo: Sneaker Madness (TV) Six Degrees (TV-sarja) Koditon mies Thugaboo: A Miracle on D-Roc's Street (TV) Dirty, Money 2007 Norbit Buster "Bust-A-Move" Perkin 2009 Dance Flick Mr. Moody G. I. Joe: The Rise of Cobra Wallace A. Weems/Rip Cord 2010 Marmaduke Lightning (ääni) 2013 A Haunted House Malcolm Johnson The Heat Levy Second Generation Wayans (TV-sarja) Marlon Wayans 2014 A Haunted House 2 Malcolm Johnson 2016 Fifty Shades of Black Christian Black 2017 Naked Rob Anderson 2019 Sextuplets Alan / Russell / Ethan / Baby Pete / Lynette / Dawn / Jaspar 2020 On the Rocks Dean 2021 Respect Ted White 2021 Back Home Again Mr. Tortoise 2022 The Curse of the Bridge Hollow Howard Gordon 2023 Air George Raveling == Lähteet == Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Vuonna 1972 syntyneet Luokka:Elävät henkilöt
Mean Machine

Mean Machine on saksalaisen heavy metalia soittavan U.D.O:n pitkäsoitto vuodelta 1989. ==Kappaleet== # # # # # # # # # # # ==Kokoonpano== * Udo Dirkschneider (laulu) * Mathias Dieth (soolokitara) * Andy Susemihl (rytmikitara) * Thomas Smuszynski (basso) * Stefan Schwarzmann (rummut) == Aiheesta muualla == * Mean Machine discogs.com -sivustolla * Luokka:Vuoden 1989 albumit Luokka:U.D.O:n albumit
Lela Rochon

Lela Rochon (s. 17. huhtikuuta 1964, Los Angeles, Kalifornia) on yhdysvaltalainen näyttelijä. Hänellä on haitilaisia sukujuuria. Rochonin tunnetuimpiin rooleihin kuuluu Robin Stokes elokuvassa Haku päällä (1995). Hänellä on lisäksi ollut rooli mm. romanttisessa komediassa Bumerangi vuonna 1992 sekä elokuvassa Vain narrit rakastuvat 1998. Rochon on käynyt Cerritos High Schoolin Kaliforniassa ja valmistunut myöhemmin yliopistosta. Hän elää tällä hetkellä toisessa avioliitossaan elokuvaohjaaja Antoine Fuquan kanssa. Ensimmäinen avioliitto päättyi eroon vuonna 1987.http://www.imdb.com/name/nm0005375/bio == Lähteet == Luokka:Yhdysvaltalaiset näyttelijät Luokka:Vuonna 1964 syntyneet Luokka:Elävät henkilöt
Blagoevgrad

Blagoevgrad () on kaupunki Blagoevgradin alueella Lounais-Bulgariassa. Bistritsajoen rannalla oleva kaupunki on alueen pääkaupunki ja sen asukasluku on 70 656 (2011). Kaupunki on koko Lounais-Bulgarian kulttuurillinen ja taloudellinen keskus. Sen sijainti on otollinen Rila- ja Pirinvuorten välisessä laaksossa sadan kilometrin päässä Sofiasta, lähellä Kreikkaa, Serbiaa ja Makedonian tasavaltaa. ==Historia== Muinaisen Traakian kaupunki Scaptopara oli kaupungin paikalla noin 300 eaa., ja Rooma valloitti sen myöhemmin. Kaupunki oli tunnettu lähistönsä kuumista lähteistä. Keskiajalta ei ole tietoja keskuksesta, mutta Osmanien valtakunnan aikana kaupungissa oli muslimienemmistö ja se tunnettiin nimellä Cuma-ı Bala. Cuma-ı Bala tarkoittaa Ala-Jumaa. Balkanin sodissa Bulgaria valloitti kaupungin osmaneilta. Tämän jälkeen monet bulgaarit eri puolilta Makedoniaa alkoivat muuttaa kaupunkiin, joka tunnettiin tuolloin nimellä Gorna Džumaja. Kaupunki sai nykyisen nimensä Bulgarian kommunistisen puolueen johtajan Dimităr Blagoevin mukaan vuonna 1950. ==Ystävyyskaupungit== * Auburn, Alabama, Yhdysvallat * Delčevo, Makedonia * Sérres, Kreikka * Székesfehérvár, Unkari * Thessaloniki, Kreikka * Nagasaki, Japani ==Lähteet== ==Aiheesta muualla== Luokka:Bulgarian kaupungit Luokka:Blagoevgradin alue